Proiect

**L E G E**

**cu privire la subvenționarea în**

**agricultură și mediul rural**

Parlamentul adoptă prezenta lege organică.

**Capitolul I**

**DISPOZIŢII GENERALE**

**Articolul 1.** Obiectul de reglementare

1. Prezenta lege stabileşte:
2. principiile politicii statului de subvenționare în agricultură și mediul rural;
3. atribuţiile autorităţilor administraţiei publice în domeniul subvenționării în dezvoltarea agriculturii și mediului rural;
4. formele și condițiile de subvenționare;
5. particularitățile procedurii de recepționare și examinare a cerilor de subvenționare.
6. Prezenta lege nu privează statul de dreptul de a acorda o atenţie deosebită dezvoltării agriculturii şi îmbunătăţirii calităţii vieţii în mediul rural.
7. Prezenta lege nu reglementează principiile activităţii de întreprinzător, precum şi principiile sistemului bugetar-fiscal al Republicii Moldova.

**Articolul 2.** Scopul legii

1. Prezenta lege are ca scop:
2. creşterea competitivităţii sectorului agroindustrial;
3. asigurarea gestionării durabile a resurselor naturale;
4. îmbunătăţirea nivelului de trai în mediul rural.
5. În vederea realizării scopului stabilit la alin. (1), statul, susţine:
6. modernizarea lanţului agroalimentar în scopul alinierii la cerinţele Uniunii Europene privind siguranţa alimentelor şi cerinţele de calitate;
7. facilitarea accesului la pieţele de capital, de inputuri şi outputuri pentru fermieri;
8. implementarea practicilor moderne de gestionare a resurselor naturale;
9. implementarea tehnologiilor de producţie prietenoase mediului, a produselor ecologice, precum şi menţinerea biodiversităţii;
10. adaptarea la schimbările climatice şi atenuarea efectelor acestora asupra producţiei agricole;
11. dezvoltarea infrastructurii fizice şi de servicii în mediul rural;
12. creşterea oportunităţilor de ocupare a forţei de muncă în domeniile nonagricole şi sporirea veniturilor în mediul rural;
13. implicarea comunităţii locale în dezvoltarea rurală.

**Articolul 3.** Noţiuni principale

În sensul prezentei legi, următoarele noţiuni principale semnifică:

*activitate agricolă* – producţie, creştere sau cultivare de produse agricole, mulsul, creşterea şi deţinerea animalelor în scopuri agricole, precum şi prelucrarea primară/finită a produselor agricole vegetale sau animaliere, sau menţinerea terenurilor în bune condiţii agricole şi de mediu;

*Agenţia de Intervenţie şi Plăţi pentru Agricultură* (în continuare – *Agenţie*) - instituție publică la autogestiune, instituită pe lângă Ministerul Agriculturii și Industriei Alimentare, responsabilă de prestarea serviciilor publice de subvenționare în dezvoltarea agriculturii și mediului rural;

*beneficiar de subvenţie* – solicitantul subvenţiei a cărui cerere de subvenționare a fost evaluată pozitiv şi aprobată pentru achitare de către Agenţia de Intervenţie şi Plăţi pentru Agricultură;

*dezvoltare rurală* – proces deliberat de schimbări sociale, economice, culturale şi de mediu durabile, menite să îmbunătăţească calitatea vieţii în mediul rural;

*exploataţie agricolă –* formă complexă de organizare a proprietăţii, prin care se pun în valoare pămîntul, animalele şi celelalte mijloace de producţie, interconectate într-un sistem unitar, în vederea executării de lucrări, prestării de servicii şi a obţinerii eficiente de produse agricole;

*fermier* –persoană fizică sau juridică sau o formă asociativă de persoane fizice sau juridice care desfășoară activitate de întreprinzător în agricultură, a cărei exploataţie agricolă se situează pe teritoriul Republicii Moldova;

*Fondul naţional de dezvoltare a agriculturii şi mediului rural* – totalitate a mijloacelor bugetare, precum şi a celor provenite din partea partenerilor de dezvoltare, destinate subvenționării în agricultură și mediul rural;

*grant* – contribuţie financiară sau tehnică nerambursabilă, oferită unui subiect al subvenționării din partea donatorilor, inclusiv străini, pentru dobândirea bunurilor și efectuarea lucrărilor;

*măsură* *de subvenționare* – direcţie principală în agricultură şi în mediul rural, susţinută financiar de stat, care contribuie la realizarea uneia sau a mai multor obiective ale politicii de dezvoltare agricolă şi rurală;

*prelucrare primară* – activitate agricolă care cuprinde totalitatea operaţiilor, conform unei anumite tehnologii, în cadrul cărora produsele agricole de origine vegetală sau animală sînt pregătite pentru a fi folosite ca materie primă sau semifabricate pentru diferite ramuri ale industriei;

*prelucrare finită* – activitate agricolă care cuprinde totalitatea operaţiilor, conform unei anumite tehnologii, în cadrul cărora produsele agricole de origine vegetală sau animală au trecut prin toate fazele de prelucrare, fiind posibilă întrebuinţarea acestora în scopul final pentru care au fost produse;

*preţ de referinţă* – este cel mai mic preț al mașinii, utilajului și echipamentului agricol de livrare al producătorului/importatorului/dealerului pe teritoriul Republicii Moldova;

*Program LEADER* – program de stat, administrat de Ministerul Agriculturii și Industriei Alimentare, în cadrul căruia grupurile de acţiune locală solicită finanţare în baza unui plan operaţional din Fondul naţional de dezvoltare a agriculturii şi mediului rural pentru funcţionarea grupurilor de acţiune locală și implementarea strategiilor de dezvoltare locală;

*sistemul informaţional de evidenţă a solicitanţilor şi beneficiarilor de subvenţii* – sistem electronic integrat, administrat de Agenţia de Intervenţie şi Plăţi pentru Agricultură, destinat evidenţei solicitanţilor şi beneficiarilor de subvenţii;

*Sistemul informaţional integrat agricol* – sistem informational, care conţine date din sectorul agroindustrial;

*solicitant* *al subvenției* – subiecții specificați la articolul 4 din prezenta lege;

*subvenţie* – plată nerambursabilă şi neimpozabilă acordată din Fondul naţional de dezvoltare a agriculturii şi mediului rural pentru realizarea scopului prevăzut de prezenta lege.

**Articolul 4.** Subiecții subvenționării

1. Subiecții subvenționării în agricultură și mediul rural sunt:
2. fermierii, care se clasifică în următoarele categorii;
3. *fermier micro* – fermier care deţine cu drept de proprietate sau posesie şi folosinţă până la 10 hectare de teren agricol arabil şi/sau până la 5 hectare de teren ocupat de culturi perene sau 1 hectar de legume în câmp deschis, sau 0,1 hectare de legume pe teren protejat ori până la 20 de capete de bovine sau 50 de capete de porcine, ovine/caprine și, în orice caz, nu depăşeşte cumulativ condițiile pentru întreprindere micro stabilite prin Legea nr. 179/2016 cu privire la întreprinderile mici şi mijlocii;
4. *fermier mic* – fermier care deţine cu drept de proprietate sau posesie şi folosinţă de la 11 până la 50 hectare de teren agricol arabil şi/sau de la 6 până la 10 hectare de terenuri ocupate de culturi perene sau de la 1,1 până la 3 hectare de legume în câmp deschis, sau de la 0,1 până la 0,5 hectare de legume pe teren protejat ori de la 21 până la 100 de capete de bovine sau de la 51 până la 2000 de capete de porcine, sau de la 51 până la 150 de capete de ovine/caprine și, în orice caz, nu depăşeşte cumulativ condițiile pentru întreprindere mică stabilite prin Legea nr. 179/2016 cu privire la întreprinderile mici şi mijlocii;
5. *fermier mijlociu* – fermier care deţine cu drept de proprietate sau posesie şi folosinţă de la 51 până la 500 de hectare de teren agricol arabil şi/sau de la 11 până la 75 hectare de terenuri ocupate de culturi perene sau de la 4 până la 6 hectare de legume în câmp deschis, sau de la 0,6 până la 1 hectar de legume pe teren protejat ori de la 101 până la 250 de capete de bovine sau de la 2001 până la 10000 de capete de porcine, sau de la 151 până la 450 de capete de ovine/caprine și, în orice caz, nu depăşeşte cumulativ condițiile pentru întreprindere mijlocie stabilite prin Legea nr. 179/2016 cu privire la întreprinderile mici şi mijlocii;
6. *fermier mare* – fermier care deţine cu drept de proprietate sau posesie şi folosinţă mai mult de 500 de hectare de teren agricol arabil şi/sau mai mult de 75 hectare de terenuri ocupate de culturi perene sau mai mult de 6 hectare de legume în câmp deschis, sau mai mult de 1 hectar de legume pe teren protejat ori peste 250 de capete de bovine sau peste 10000 de capete de porcine, sau peste 450 de capete de ovine/caprine și, în orice caz, depăşeşte cumulativ condițiile pentru întreprindere mijlocie stabilite prin Legea nr. 179/2016 cu privire la întreprinderile mici şi mijlocii;
7. persoane juridice sau fizice care desfășoară activitate în mediul rural, alții decât fermierii;
8. autoritățile administrației publice locale;
9. grupurile de acțiune locală;
10. organizații din domeniul cercetării și inovării, instituții de învățământ;
11. asociații ale utilizatorilor de apă pentru irigații.

**Capitolul II**

**PRINCIPIILE POLITICII DE SUBVENŢIONARE**

**ÎN AGRICULTURĂ ŞI MEDIUL RURAL**

**Articolul 5.** Principiile politicii de subvenţionare în agricultură şi mediul rural

Reglementarea activităţii de subvenţionare în agricultură şi mediul rural are loc pe următoarele principii de bază:

1. legalitatea, previzibilitatea şi stabilitatea reglementărilor juridice;
2. transparenţa decizională;
3. eficienţa bazată pe argumente economico-financiare şi indicatori;
4. continuitatea politicii de subvenționare în dezvoltarea agriculturii și mediului rural;
5. asumarea responsabilităţilor de către subiecții subvenționării;
6. rezonabilitatea costurilor.

**Articolul 6.** Principiul legalității, previzibilităţii şi stabilităţii reglementărilor juridice

1. Activitatea de subvenţionare în agricultură şi mediul rural se reglementează de prezenta lege și alte acte normative.
2. Actele normative care prevăd reducerea cuantumului subvenţiilor în agricultură şi mediul rural sau care schimbă condițiile de acordare a subvențiilor, nu pot intra în vigoare mai devreme de 6 luni de la data publicării, cu excepția cazului modificării Legii bugetului de stat.
3. Dacă legea bugetară anuală nu se adoptă în termenul stabilit, finanţarea măsurilor de subvenționare se asigură în baza dispoziţiilor privind aplicarea bugetului provizoriu, conform prevederilor Legii finanţelor publice şi responsabilităţii bugetar-fiscale nr.181 din 25 iulie 2014.

**Articolul 7.** Principiul transparenţei decizionale

1. Statul, prin intermediul autorităţilor administraţiei publice centrale, garantează consultarea şi participarea părților interesate în procesul de elaborare, monitorizare și evaluare a politicii statului în dezvoltarea agriculturii şi mediul rural.
2. Autoritățile administrației publice centrale publică pe paginile sale web oficiale informaţii complete de interes public privind gestionarea Fondului naţional de dezvoltare a agriculturii şi mediului rural.

**Articolul 8.** Principiul eficienţei bazate pe argumente economico-financiare şi indicatori

1. Autoritatea administraţiei publice centrale asigură utilizarea eficientă a Fondului naţional de dezvoltare a agriculturii şi mediului rural prin elaborarea măsurilor de subvenționare care contribuie la atingerea obiectivelor și indicatorilor de rezultat ale politicii agricole și rurale.
2. Statul, prin intermediul autorităţii administraţiei publice centrale competente, stimulează subiecții subvenționării în vederea obţinerii performanţelor, care contribuie la atingerea indicatorilor cantitativi şi calitativi.

**Articolul 9.** Principiul continuităţii proceselor de susţinere a dezvoltării agriculturii şi mediului rural

1. Statul, prin intermediul autorităţilor administraţiei publice centrale, garantează continuitatea procesului de subvenționare în dezvoltarea agriculturii și mediului rural, prin planificarea activităților Guvernului și Cadrul Bugetar pe Termen Mediu.
2. Organul central de specialitate, evaluează impactul subvenţionării în dezvoltarea agriculturii şi mediului rural şi propune Guvernului adaptarea acesteia la necesităţile economiei naţionale.

**Articolul 10.** Principiul asumării responsabilităţilor de către subiecții subvenţionării

1. Subiecții subvenţionării sunt obligaţi să-şi asume responsabilitatea drept condiţie pentru obţinerea şi menţinerea obiectului subvenţionării.
2. Subvenţiile se acordă în condiţiile respectării asolamentului, protejării solului, bunei utilizări a resurselor naturale, umane, financiare şi a celor de producţie, ale aplicării sistemelor de calitate pentru produsele agricole şi alimentare, respectării regulilor de agromediu.

**Articolul 11.** Principiul rezonabilităţii costurilor și proporționalitatea subvențiilor

1. Autoritatea responsabilă de administrarea Fondului naţional de dezvoltare a agriculturii şi mediului rural trebuie să se asigure de faptul că toate costurile nu depășesc media prețurilor de referință.
2. Calcularea subvenţiei pentru anumite costuri stabilite de organul central de specialitate are la bază preţuri de referinţă.

**Capitolul III**

**ATRIBUŢIILE AUTORITĂŢILOR ADMINISTRAŢIEI**

**PUBLICE ÎN DOMENIUL SUBVENŢIONĂRII ÎN**

**DEZVOLTAREA AGRICULTURII ŞI MEDIULUI RURAL**

**Articolul 12.** Atribuţiile Guvernului

Guvernul exercită următoarele atribuţii:

1. propune Parlamentului aprobarea, prin legea bugetului de stat, alocarea mijloacelor financiare necesare implementării politicii de subvenţionare în agricultură şi mediul rural;
2. aprobă politica de dezvoltare agricolă și rurală;
3. aprobă măsurile și condiţiile speciale pentru formele de subvenționare;
4. prognozează şi identifică sursele de finanţare a Fondului naţional de dezvoltare a agriculturii şi mediului rural;
5. aprobă conceptul și regulamentul Sistemului informaţional integrat agricol;
6. aprobă procedura de selectare a grupului de acțiune locală și aprobare spre finanțare a strategiilor de dezvoltare locală.

**Articolul 13.** Atribuţiile autorităţii administraţiei publice centrale

1. Autoritatea administraţiei publice centrale responsabilă de politica de subvenţionare în dezvoltarea agriculturii şi mediului rural este Ministerul Agriculturii şi Industriei Alimentare (în continuare – *organ central de specialitate*).
2. Organul central de specialitate are următoarele atribuţii:
3. elaborează politicile în agricultură și mediul rural şi asigură monitorizarea implementării acestora;
4. elaborează măsuri de subvenționare, condiții specifice conform formelor de subvenționare și le propune spre aprobare Guvernului;
5. stabilește plafonul maxim per măsură și perioada de implementare a acesteia;
6. stabilește plafonul pentru subiectul subvenționării per măsură și per an de subvenționare;
7. asigură, prin intermediul Agenţiei de Intervenţie şi Plăţi pentru Agricultură subvenționarea dezvoltării agriculturii şi mediului rural;
8. evaluează impactul subvenţionarii asupra dezvoltării agriculturii şi mediului rural şi, în baza datelor obţinute, propune Guvernului adaptarea politicii de dezvoltare agricolă și mediul rural la necesităţile economiei naţionale;
9. promovează politica de subvenționare în dezvoltarea agriculturii și mediului rural;
10. formulează propuneri de programe și proiecte de asistență financiară, în scopul dezvoltării agriculturii și mediului rural;
11. aprobă metodologia de determinare a preţurilor de referinţă;
12. aprobă ghidul privind implementarea și respectarea condiționalităților;
13. elaborarează proceduri de selectare a grupului de acțiune locală și aprobă spre finanțare strategiile de dezvoltare locală;
14. prezintă Guvernului raportul privind gestionarea Fondului naţional de dezvoltare a agriculturii şi mediului rural pînă la data de întîi martie a anului ulterior celui de raportare.

**Articolul 14.** Atribuţiile Agenţiei de Intervenţie şi Plăţi pentru Agricultură

1. Agenţia exercită următoarele atribuţii:
2. gestionează Fondul naţional de dezvoltare a agriculturii şi mediului rural;
3. examinează cererile de subvenționare;
4. efectuează monitorizarea post-achitare;
5. asigură promovarea măsurilor de subvenționare și a condițiilor de accesare a acestora;
6. elaborează şi aprobă manuale de proceduri interne;
7. elaborează și aprobă ghidul solicitantului de subvenţii aferent fiecărei măsuri de subvenționare;
8. prezintă organului central de specialitate rapoarte, semestriale, până la data de 15 a lunii următoare perioadei de raportare și raportul anual, până la data de 15 februarie a anului următor celui de raportare, privind gestionarea Fondului naţional de dezvoltare a agriculturii şi mediului rural;
9. publică pe pagina web oficială a Agenţiei lista cererilor de subvenționare recepționate și statutul acestora;
10. elaborează și aprobă metodologia de verificare a cererilor de subvenționare în baza analizei riscurilor.
11. Regulamentul privind organizarea şi funcţionarea Agenţiei şi structura acesteia se aprobă prin hotărîrea Guvernului.

**Capitolul IV**

**GESTIONAREA FONDULUI NAŢIONAL DE DEZVOLTARE**

**A AGRICULTURII ŞI MEDIULUI RURAL**

**Articolul 15.** Fondul naţional de dezvoltare a agriculturii şi mediului rural

1. Mărimea Fondului naţional de dezvoltare a agriculturii şi mediului rural se stabilește anual în Legea bugetului de stat.
2. Fondului naţional de dezvoltare a agriculturii şi mediului rural se utilizează pentru subvenționarea în dezvoltarea agriculturii și mediului rural.
3. Distribuirea/redistribuirea mijloacelor Fondului naţional de dezvoltare a agriculturii şi mediului rural între formele și măsurile de subvenționare se aprobă de organul central de specialitate.
4. Mijloacele financiare aprobate pentru proiectele selectate și neachitate de către Agenție pe parcursul anului de gestiune se transferă în anul următor.

**Articolul 16**. Sursele de acoperire a cheltuielilor de administrare a Fondului național de dezvoltare a agriculturii și mediului rural

1. Mijloacele de acoperire a cheltuielilor de administrare constituie cel puțin 3% din valoarea Fondului național de dezvoltare a agriculturii și mediului rural, sunt aprobate anual, odată cu adoptarea legii bugetului de stat și sunt administrate de Agenție.
2. Cheltuielile de administrare reprezintă totalitatea cheltuielilor pentru acoperirea costurilor legate de administrarea Fondului național de dezvoltare a agriculturii și mediului rural, inclusiv salarizarea personalului Agenției de Intervenţie şi Plăţi pentru Agricultură conform deciziei organului colegial al Agenției.
3. Mijloacele financiare neutilizate de către Agenție pe parcursul anului curent se transferă spre utilizare în anul următor.

**Articolul 17.** Forme de subvenționare

Fondul național de dezvoltare a agriculturii și mediului rural, se repartizează pentru următoarele forme de plați:

1. în avans;
2. post-investiție;
3. investiții pe etape;
4. directe;
5. complementare.

**Articolul 18.** Plată în avans

1. Plata în avans, este o subvenție acordată în baza unui proiect investițional acceptat de către Agenție până la efectuarea unor costuri de implementare a acestuia.
2. Plata în avans se acordă solicitantului de subvenție cu respectarea următoarelor condiții:
3. contribuţia financiară asigurată de solicitant reprezintă cel puţin 15% din valoarea proiectului;
4. deține un proiect investițional;
5. proiectul este implementat într-o localitate rurală;
6. perioada de implementare este de pînă la 24 luni;
7. sînt deţinători legali ai bunurilor imobile în sau pe care urmează să se efectueaze investiţia sau a părților componente a acestora, după caz.
8. Prin derogare de la alin. (1) și (2), plata în avans se acordă grupurilor de acțiune locală pentru dezvoltarea locală prin implementarea Programului LEADER.
9. Plata în avans se efectuează în tranșe.

**Articolul 19.** Plată post-investiție

1. Plata post-investiție, este o subvenție acordată în bază de proiect investițional sau extinderea proiectului investițional, acceptat de către Agenție pînă la suportarea costurilor de implementare și achitată după implementarea proiectului.
2. Plata post-investiție, se acordă solicitantului de subvenție cu respectarea următoarelor condiții:
3. deține un proiect investițional;
4. perioada de implementare este de pînă la 12 luni;
5. au dobândit cu titlul oneros bunuri și servicii, obiect al subvenționării de la furnizori şi distribuitori, cu excepția schimbului;
6. sunt deţinători legali ai bunurilor imobile în sau pe care se efectuează investiţia sau a părților componente a acestora.
7. La cererea subiecților subvenționării, Agenția eliberează preaviz consultativ asupra proiectului investițional.
8. Mărimea plății post-investiție este de cel mult 50% din valoarea proiectului investițional individual, și de cel mult 75% pentru proiecte investiționale implementate prin asociere.

**Articolul 20.** Plată investițională pe etape

1. Plata investițională pe etape, este o subvenție acordată etapizat în bază de proiect investițional, acceptat de către Agenție până la suportarea costurilor de implementare și achitată după implementarea fiecărei etape.
2. Plata investițională pe etape, se acordă solicitantului de subvenție cu respectarea următoarelor condiții:
3. angajamentul solicitantului de a contribui financiar cu cel puţin 50% din valoarea proiectului investițional;
4. deține un proiect investițional;
5. a suportat costuri de implementare a etapelor;
6. perioada de implementare este de pînă la 36 luni;
7. au dobândit cu titlul oneros bunuri și servicii, obiect al subvenționării de la furnizori şi distribuitori, cu excepția schimbului;
8. sînt deţinători legali ai bunurilor imobile în sau pe care se efectuează investiţia sau a părților componente a acestora.
9. Prevederile art. 19 alin. (3) – (4) se aplică mutatis mutandis.

**Articolul 21.** Plăți directe

1. Plata directă, este o subvenție exprimată în sumă fixă acordată într-o singură tranșă, pentru pacticarea activităților agricole în sectorul vegetal, zootehnic sau ecologic.
2. Plata directă, se acordă solicitantului de subvenție cu respectarea următoarelor condiții:
3. deține suprafața minima eligibilă stabilită de către Guvern, sau;
4. deține un număr minim de animale din speciile aprobate de Guvern;
5. demonstrează obținerea producției și livrarea acesteia către un procesator autohton sau demenstrează procesarea acesteia;
6. animalele sunt asigurate.

**Articolul 22.** Plăți complementare

1. Plata complementare, este o subvenție acordată într-o singură tranșă, pentru suportarea costurlor curente.
2. Plățile complementare se acordă solicitantului de subvenție în proporție de cel mult 80% din valoarea costurilor curente suportate, cu excepția plăților acordate pentru compensarea dobînzilor achitate către băncile comerciale şi organizaţiile de creditare nebancară.

**Articolul 22.** Înlesniri acordate

Guvernul poate identifica în cadrul subiecților subvenționării anumite grupe pentru care stabilește înlesniri.

**Capitolul V**

**CONDIȚII DE ELIGIBILITATE PENTRU BENEFICIEREA DE SUBVENŢII.**

**DREPTURILE ŞI OBLIGAŢIILE SOLICITANŢILOR ŞI**

**BENEFICIARILOR DE SUBVENŢII**

**Articolul 23.** Condițiile generale de eligibilitate

1. Sunt eligibili pentru subvenționare subiecții specificați la art. 4 din prezenta lege, care corespund următoarelor condiții generale de eligibilitate:
2. proiectul este implementat într-o localitate de pe teritoriul controlat de autorităţile Republicii Moldova, inclusiv pe teritoriul raionului Dubăsari situat după traseul Rîbniţa–Tiraspol;
3. nu se află în proces de insolvabilitate/lichidare;
4. nu au restanțe la bugetul public național;
5. asumarea angajamentului de a respecta condițiile de mediu;
6. pentru bunurile sau lucrările efectuate, achiziționarea este efectuată prin intermediul instituțiilor financiare licentiate pe teritoriul Republicii Moldova;
7. nu sînt incluşi în Lista de interdicţie a subiecților subvenţionării.
8. Nu sunt eligibile pentru subvenţionare, în sensul prezentei legi, persoanele juridice ai căror fondatori, acţionari, asociaţi, administratori, beneficiari efectivi sunt înregistraţi sau au reşedinţa în jurisdicţii care nu implementează standarde internaţionale de transparenţă. Metodologia de stabilire a jurisdicţiilor care nu implementează standarde internaţionale de transparenţă, precum şi lista jurisdicţiilor respective, în sensul prezentei legi, se aprobă prin hotărâre de Guvern.

**Articolul 24.** Costuri, bunuri şi servicii neeligibile

Nu sunt eligibile:

1. bunurile și servicii dobândite de la persoane afiliate subiectului subvenționării;
2. bunurile dobândite second-hand;
3. bunurile imobile și părțile componente a acestora dobândite prin acte juridice, cu excepția contractului de antrepriză;
4. porţiunile de grant;
5. bunurile depuse în activitățile agricole și lucrările realizate în oraşul Chişinău şi oraşul Bălţi;
6. taxa pe valoare adăugată, cu excepţia proiectelor iniţiate de autorităţile administraţiei publice locale, precum şi pentru funcţionarea grupurilor de acţiune locală;
7. comisioanele bancare, costurile garanţiilor bancare şi cheltuielile similare;
8. costurile de schimb valutar, taxele şi pierderile ocazionate de schimburile valutare;
9. instruire șef montaj;
10. cheltuieli de regie, beneficiul de deviz și asigurări sociale;
11. achitările efectuate în cadrul operaţiunilor de schimb al mărfurilor (barterul), de compensare, ce rezultă din contractele de cesiune, precum şi cele efectuate către persoanele juridice înregistrate sau cu reşedinţa în jurisdicţii care nu implementează standarde internaţionale de transparenţă.

**Articolul 25.** Obligaţiile subiecților de subvenţii

1. Subiecții subvenționării sînt obligaţi:
2. să asigure utilizarea conform destinaţiei a bunului pentru care a primit subvenţie;
3. să întreţină bunul subvenționat în conformitate cu cele mai bune practici în domeniul vizat, în vederea asigurării protecţiei mediului, siguranţei alimentelor, sănătăţii şi bunăstării animalelor şi a plantelor;
4. să nu admită în termenul stabilit de Guvern înstrăinarea sau darea în folosinţă sub nicio formă a bunului pentru care a primit subvenţia;
5. să respecte, pe toată durata stabilită, angajamentele și dispozițiile adiționale, condiţiile de eligibilitate şi criteriile de evaluare care au stat la baza deciziei de acordare a subvenţiei sau încheierii contractului;
6. să notifice Agenţia privind apariţia oricăror circumstanțe care împiedică respectarea obligațiilor prevăzute de prezenta lege .
7. Beneficiarii de subvenţii în privinţa cărora s-a intentat o procedură de insolvabilitate sau o procedură de dizolvare cu lichidare sunt obligaţi să notifice Agenţia cu privire la acest fapt în termen de 5 zile.
8. În cazul intentării în privinţa beneficiarului a procedurii falimentului, a procedurii simplificate a falimentului sau a procedurii de dizolvare cu lichidare, acesta este obligat să restituie subvenţiile acordate dacă, la momentul intentării procedurilor respective, era obligat să menţină criteriile de eligibilitate care au stat la baza acordării subvenţiilor. În termen de 5 zile de la intentarea procedurilor, lichidatorul va notifica Agenţia cu privire la termenele de înaintare a creanţelor proprii faţă de debitor.

**Capitolul VI**

**PROCEDURA DE EXAMINARE A CERERII DE SUBVENȚIONARE**

**Articolul 26.** Termenul de depunere și de examinare a cererii de subvenționare

1. Cererile de subvenționare se depun în intervalul de timp stabilit prin ordinul organului central de specialitate.
2. Ordinul organului central de specialitate se publică în Monitorul Oficial al Republicii Moldova, cu cel puțin douăzeci zile înainte de începerea perioadei de depunere a cererilor de subvenționare.
3. Cererile depuse în afara perioadei stabilite prin ordinul organului central de specialitate, se resping.
4. Termenul de examinare a cererii de subvenționare este:
5. pentru plăți directe și complementare, de cel mult 60 zile;
6. pentru plățile în avans, post investiție și investiție pe etape, de cel mult 90 zile.

**Articolul 27.** Examinarea cererii de subvenționare

1. Cererea de subvenționare se depune la sediul subdiviziunilor teritoriale ale Agenţiei sau prin intermediul sistemului informaţional de evidenţă a solicitanţilor şi beneficiarilor de subvenţii, cu excepția cereilor depuse în cadrul Programului LEADER.
2. Subdiviziunea teritorială a Agenției:
3. înregistrează cererea;
4. verifică dacă persoana care a depus cererea este subiect al prezentei legi;
5. verifică existența elementelor stabilite față de cerere, conform formularelor de modelul aprobat de către organul central de specialitate;
6. verifică respectarea condițiilor generale și specifice de eligibilitate și condițiile de plată;
7. cercetează la fața locului obiectul cererii de subvenționare, după caz;
8. emite un aviz pe marginea cererii de subvenționare pe care îl remite, împreună cu dosarul administrativ, la oficiul central al Agenției.
9. Cererile de subvenționare cu grad de risc sporit se supun verificării de către oficiul central al Agenției.
10. Cereile de subvenționare depuse conform art. 18-20, se evaluează de către oficiul central al Agenției, conform criteriilor de selectare, aprobate de Guvern.
11. Cererea de subvenționare se supune operațiunii de autorizare a plăților, care constă în verificarea corectitudinii calculării subveției solicitate, conform principiului ”primul venit primul servit” – pentru plățile directe și complementare, și conform punctajului obținut în ordinea descrescătoare pentru cererile specificate la alin. (4).
12. Fără a aduce atingere temeiurilor de suspendare a procedurii administrative reglementate de Codul administrativ, Agenția suspendă procedura de examinare în cazul epuizării mijloacelor financiare distribuite per măsură din Fondului naţional de dezvoltare a agriculturii şi mediului rural.
13. În baza avizului subdiviziunii teritoriale, a deciziei de evaluare și a concluziilor autorizării, Agenția emite actul administrativ de admitere sau respingere a cererii de subvenționare.
14. Actul administrativ de acordare a subvenției este însoțit de dispoziții adiționale.
15. La cererea subiectului subvenționării, Agenția poate încheia în locul emiterii actului administrativ un contract administrativ cu acesta.
16. Cererea de subvenționare se respinge în tot dacă:
17. persoana care a depus cererea nu este subiect al măsurii de subvenționare;
18. nu îndeplinește condițiile generale, specifice de subvenționare și condițiile de plată;
19. subiectul subvenționării este inclus în Lista de interdicție a beneficiarilor de subvenții.
20. Agenția notifică subiecții subvenționării actul administrativ pe marginea cererii de subvenționare, după caz, contractual de subvenționare.

**Articolul 28.** Cererile de subvenționare examinate în cadrul Programului LEADER

1. Cererile de subvenționare a proiectelor, se depun de către grupurile de acțiune locală la oficiul central al Agenției, în baza deciziei organului central de specialitate de selectare a grupului de acțiune locală și aprobare spre finanțare a strategiilor de dezvoltare locală.
2. Oficiul central al Agenției, în procesul de examinare a cererilor de subvenționare aplică prevederile art. 27, alin. (2), pct. 1) – 6), mutatis mutandis.
3. Agenția verifică respectarea de către grupurile de acțiune locală a procesului de organizare și desfășurare a concursurilor de selectare a cererilor de finanțare a proiectelor în cadrul grupului de acțiune locală și transparența în procesul de luare a deciziilor în cadrul acestuia.
4. Procedura de examinare a cererii de subvenționare se finalizează cu încheierea contractului administrativ de subvenționare cu subiectul subvenționării în cadrul Programului LEADER sau cu emiterea actului administrativ de respingere a cererii de subvenționare.
5. Agenția notifică subiectul subvenționării actul administrativ pe marginea cererii de subvenționare.
6. Agenția monitorizează implementarea proiectelor, conform manualelor de proceduri, aprobate prin ordin al directorului Agenției.

**Articolul 29.** Monitorizarea post-achitare

1. Monitorizarea post-achitare este procedură administrativă de verificare a modului de exacutare a actului administrativ sau după caz a contractului de acordare a subvenției.
2. Procedura administrativă se inițiază din oficiu de către Agenție în baza analizei riscurilor în termen de pînă la cinci ani din momentul emiterii actului administrativ sau contractului de subvenționare.

**Articolul 30.** Plata subvenţiilor

Plata subvențiilor se efectuează în termen de 10 zile, calculate după caz, din data:

1. emiterii actului administrativ;
2. încheierii contractului;
3. depunerii cererii de debursare;
4. deciziei organului central de specialitate.

**Articolul 31.** Lista de interdicţie a subiecților subvenționării

1. Lista de interdicţie a subiecților subvenționării reprezintă un registru ţinut de Agenţie, ce cuprinde informaţiile despre subiecților subvenționării care în procedura de acordare a subvenției au săvârșit contravenții sau infracțiuni, constatate printr-o hotărâre definitivă și irevocabilă a instanței de judecată, precum şi despre cei care nu şi-au îndeplinit angajamentele asumate sau obligațiile stabilite de prezenta lege sau care au contribuit la emiterea unui act administrativ favorabil illegal sau încheierea unui contract administrativ ilegal.
2. Procedura de introducere în Lista de interdicţie a subiecților subvenționării şi, după caz, de excludere din aceasta se stabileşte de Guvern.

**Capitolul VII**

**SISTEMUL INFORMAŢIONAL INTEGRAT AGRICOL**

**Articolul 32.** Sistemul informaţional integrat agricol

1. Sistemul informaţional integrat agricol reprezintă un sistem informaţional automatizat, în baza căruia se formează resursa informaţională departamentală cu privire la fermierii autohtoni şi la mijloacele de producţie agricolă, creată în vederea susţinerii procesului de elaborare, monitorizare şi evaluare a politicilor de dezvoltare agricolă şi rurală.
2. Conceptul privind crearea şi modul de funcţionare a Sistemului informaţional integrat agricol se aprobă de către Guvern.
3. Mijloacele financiare necesare creării şi întreţinerii Sistemului informaţional integrat agricol se alocă din bugetul de stat şi din sursele donatorilor.

**Capitolul VIII**

**DISPOZIŢII FINALE ŞI TRANZITORII**

**Articolul 33.** Intrarea în vigoare

1. Prezenta lege intră în vigoare la 1 ianuarie 2023, cu excepţia prevederilor art. 23, alin. (2), care se vor pune în aplicare odată cu aprobarea de către Guvern a Metodologiei de stabilire a jurisdicţiilor care nu implementează standarde internaţionale de transparenţă, precum şi lista jurisdicţiilor respective.
2. Procedura de examinare a cererilor de subvenționare depuse până la data intrării în vigoare a prezentei legi, se vor aplica prevederile actelor legislative în vigoare pînă la data intrării în vigoare a acesteia.
3. Punerea în aplicare a art. 21, în partea ce ține de plățile directe pentru practicarea activităților agricole în sectorul vegetal, se va pune în aplicare odată cu elaborarea sistemului informațional integrat agricol.
4. La data intrării în vigoare a prezentei Legi, se abrogă Legea nr. 276/2016 cu privire la principiile de subvenționare în dezvoltarea agriculturii și mediului rural (Monitorul Oficial Nr. 67-71, 2017, articolul 193), cu modificările ulterioare.

**Articolul 34.** Organizarea executării

Guvernul, în termen de 6 luni de la data publicării prezentei legi:

1. va aduce actele sale normative în concordanţă cu prezenta lege;
2. va asigura reexaminarea şi abrogarea de către autorităţile administraţiei publice centrale a actelor normative ale acestora care contravin prezentei legi;
3. va prezenta Parlamentului propuneri privind aducerea legislaţiei în vigoare în concordanţă cu prezenta lege.

**Articolul 35.** Dispoziții tranzitorii

La data intrării în vigoare a prezentei legi, următoarele acte normative se modifică după cum urmează:

1. Legea nr. 183/2020 privind asigurarea subvenționată în agricultură (Monitorul Oficial al Republicii Moldova, 2020, nr. 267-271, art. 572), cu modificările ulterioare, se modifică după cum urmează:

în cuprinsul legii, cuvintele „producătorul agricol”, la orice formă gramaticală, se substituie cu cuvintele „fermier”

la articolul 3 alineatul (2), cuvintele „sau grupul de producători” se exclude, iar textul „sunt definiţi de Legea nr.276/2016 cu privire la principiile de subvenţionare în dezvoltarea agriculturii şi mediului rural” se substituie cu textul „este definit de Legea nr. \_\_\_/\_\_\_ cu privire la subvenționarea în agricultură și mediul rural”

la articolul 4 alineatul (4) litera a) se abrogă.

la articolul 18 alineatul (1), cuvintele „producătorilor agricoli” se substituie cu cuvîntul „fermierului”

la articolul 32:

alineatul (1), se completează cu cuvintele „sub formă de plată complementară”;

se completează cu alineatul (11) cu următorul cuprins:

„(11) Subvenția unei părți a primei de asigurare se acordă la cererea asiguratului care a încheiat un contract de asigurare în agricultură cu un asigurator ce și-a notificat condițiile de asigurare a riscurilor de producție în agricultură conform articolului 4 alineatul (2).”;

alineatul (3), cuvîntul „anual” se exclude;

alineatul (10) se abrogă.

1. Articolul 3 alineatul (1) din Legea nr. 133/2016 privind declararea averii și a intereselor personale (Monitorul Oficial Nr. 245-246, 2016, articolul 513), cu modificările ulterioare, se modifică după cum urmează:

„j) personalul instituțiilor publice, cu excepția personalului de deservire tehnică sau auxiliar.”

**PREŞEDINTELE PARLAMENTULUI**